FI
12.1.2023
Euroopan unionin virallinen lehti
L 10/51
Työvoima
(89)
Komissio käytti ILOn (42) tilastoja Brasilian palkkojen määrittämiseen.
ILOn tilastoista saatiin tiedot valmistus­ sektorin työntekijöiden kuukausipalkoista ja keskimääräisistä viikkotyötunneista (43) Brasiliassa vuonna 2021.
Kuukausipalkkaan lisättiin työnantajalle julkisesti saatavilla olevien lähteiden (44) perusteella aiheutuvat ylimääräiset työvoimakustannukset.
(90)
Yhden otokseen valitun vientiä harjoittavan tuottajan etätarkastuksessa komissio ei löytänyt tietoja todellisista työtunneista vaan ainoastaan vakiotyötunneista.
Vientiä harjoittava tuottaja ilmoitti, että todelliset työtunnit olivat keskimäärin 10 minuuttia pidemmät työvuoron/työpäivän molemmissa päissä, mikä johtui tuotantolaitokselle saapumisesta ja sieltä poistumisesta.
Siksi komissio korotti tämän otokseen valitun vientiä harjoittavan tuottajan vakiotyötunteja 20 minuutilla vuoroa/päivää kohti.
Sähkö
(91)
Toisessa muistiossa komissio ilmoitti käyttävänsä sähkön maailmanlaajuisia hintoja koskevaa tutkimusta (45) sähkön vertailuarvona.
Otokseen valitut vientiä harjoittavat tuottajat väittivät, että komission olisi käytettävä EDP Brasilin (46), Brasilian paikallismarkkinoiden tärkeimmän sähköntoimittajan, tietoja ja otettava huomioon kulutushuippujen aikana ja huippujen ulkopuolisina aikoina sovellettavat eri tariffit sekä teollisilta kuluttajilta veloitetut hinnat, koska näiden tietojen avulla voitaisiin luotettavasti määrittää sähkön vertailuarvo.
(92)
Brasilian kaivos- ja energiaministeriö (Ministério de Minas e Energia) julkaisee vuosittain raportin Brasilian energiasektorista (47).
Vuoden 2021 raportti sisältää kaikkien tärkeimpien sähköntoimittajien keskimääräiset sähkötariffit (48), joita sovellettiin Brasilian teollisuuskäyttäjiin (49).
Komissio piti tätä lähdettä luotettavimpana sähkön vertailuarvon määrittämiseksi, koska se sisälsi kaikkien Brasilian tärkeimpien sähköntoimittajien soveltamat keskimääräiset tariffit, toisin kuin vientiä harjoittavien tuottajien ehdottama tietolähde, jossa viitattiin vain yhteen toimittajaan.
Siksi komissio käytti teollisten käyttäjien keskimääräistä sähkötariffia, joka julkaistiin Brasilian kaivosja energiaministeriön raportissa vuonna 2021.
Tuotannolliset yleiskulut, myynti-, yleis- ja hallintokustannukset sekä voitto
(93)
Perusasetuksen 2 artiklan 6 a kohdan a alakohdan mukaan muodostettuun normaaliarvoon on sisällytettävä vääristymätön ja kohtuullinen määrä hallinto-, myynti- ja yleiskustannuksia sekä voittoa.
Lisäksi on vahvistettava tuotannolliset yleiskulut, jotta voidaan kattaa kustannukset, jotka eivät sisälly edellä mainittuihin tuotannonte­ kijöihin.
(94)
Yhteistyössä toimineiden vientiä harjoittavien tuottajien tuotannolliset yleiskulut ilmaistiin osuutena vientiä harjoittaville tuottajille tosiasiallisesti aiheutuneista valmistuskustannuksista.
Näin saatua prosenttiosuutta sovellettiin vääristymättömiin valmistuskustannuksiin.
(95)
Määrittääkseen vääristymättömän ja kohtuullisen määrän myynti-, hallinto- ja yleiskustannuksia sekä voittoa komissio käytti Orbis-tietokannasta haettuja Metalurgica Mococa SA:n taloudellisia tietoja vuodelta 2021.
(42) https://ilostat.ilo.org/data/data-catalogue/ (43) Mukautettu asianmukaisesti lakisääteisten vapaiden, kuten lomien ja kansallisten vapaapäivien mukaan.
(44) https://establishbrazil.com/articles/whats-real-cost-employee; https://ccbc.org.br/en/publicacoes/artigos-ccbc-en/how-much-do-your-employees-in-brazil-really-cost/; https://bpc-partners.com/ inss-brazilian-salaries-benefits/ (45) https://www.globalpetrolprices.com/Brazil/ (46) https://www.edp.com.br/tarifas-vigentes/ (47) https://www.gov.br/mme/pt-br/assuntos/secretarias/energia-eletrica/publicacoes/informativo-gestao-setor-eletrico (48) Kulutushuippujen ja niiden ulkopuolisten tuntien määrät sekä erilaiset lisäkustannukset kyseisenä ajanjaksona.
(49) https://www.gov.br/mme/pt-br/assuntos/secretarias/energia-eletrica/publicacoes/informativo-gestao-setor-eletrico/informativo-gestaosetor-eletrico-ano-2021.pdf/view